CELEX: 32001R0532
Language: ro
Date: 2001-03-16
Title: Regulamentul (CE) nr. 532/2001 al Comisiei din 16 martie 2001 de modificare a Regulamentului (CE) nr. 2561/1999 de stabilire a standardului de comercializare a mazării

03/Volumul 37
            
            
               RO
            
            
               Jurnalul Ofícial al Uniunii Europene
            
            
               12
            
         32001R0532
   
               L 079/21
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 532/2001 AL COMISIEI
   
   din 16 martie 2001
   de modificare a Regulamentului (CE) nr. 2561/1999 de stabilire a standardului de comercializare a mazării
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței fructelor și legumelor (1), astfel cum a fost modificat ultima dată prin Regulamentul (CE) nr. 2826/2000 (2), în special articolul 2 alineatul (2),
   întrucât:
   
               (1)
            
            
               Anexa la Regulamentul (CE) nr. 2561/1999 al Comisiei din 3 decembrie 1999 de stabilire a standardului de comercializare a mazării (3) conține dispoziții privind definirea, clasificarea, prezentarea și marcarea mazării.
            
         
               (2)
            
            
               Pentru a asigura transparența pe piața mondială, respectivele dispoziții trebuie modificate pentru a se face o distincție clară între mazărea boabe și mazărea pentru consum sub formă de păstăi. Standardul pentru mazăre recomandat de Comisia Economică pentru Europa a Organizației Națiunilor Unite stabilește o astfel de distincție și adaptează criteriile de clasificare și regulile de marcare în funcție de caracteristicile celor două grupe de produse menționate. De asemenea, mazărea pentru consum sub formă de păstăi este comercializată fără capete, iar standardele trebuie adaptate acestei practici comerciale.
            
         
               (3)
            
            
               Măsurile prevăzute în prezentul regulament sunt conforme cu avizul Comitetului de gestionare a fructelor și legumelor proaspete,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 2561/1999 se înlocuiește cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
   Se aplică din prima zi a celei de-a doua luni care urmează lunii intrării sale în vigoare.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 martie 2001.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 297, 21.11.1996, p. 1.
   
      (2)  JO L 328, 23.12.2000, p. 2.
   
      (3)  JO L 310, 4.12.1999, p. 7.
   ANEXĂ
   STANDARD PENTRU MAZĂRE
   I.   DEFINIȚIA PRODUSULUI
   Prezentul standard se aplică mazării din soiurile (cultivari) derivate din Pisum sativum L. pentru a fi furnizate proaspete consumatorilor, mazărea destinată prelucrării industriale fiind exclusă.
   În funcție de tipul de consum, mazărea este clasificată în două grupe:
   
               —
            
            
               mazăre boabe (mazăre rotundă, mazăre încrețită) pentru consum fără păstaie;
            
         
               —
            
            
               mazăre păstăi și mazăre dulce pentru consum cu păstaie.
            
         II.   DISPOZIȚII CALITATIVE
   Scopul standardului îl constituie definirea cerințelor calitative ale mazării, după prelucrare și ambalare.
   A.   Cerințe minime
   În toate clasele, sub rezerva dispozițiilor speciale pentru fiecare clasă și a toleranțelor admise,
   
               (i)
            
            
               păstăile trebuie să fie:
               
                           —
                        
                        
                           intacte: cu toate acestea, se admit mazărea păstăi și mazărea dulce fără capete;
                        
                     
                           —
                        
                        
                           sănătoase; se exclud produsele afectate de putregai sau deteriorări care le fac improprii consumului;
                        
                     
                           —
                        
                        
                           curate, practic fără materii străine vizibile (inclusiv părți din flori);
                        
                     
                           —
                        
                        
                           fără fire tari sau pelicule, în cazul mazării păstăi și mazării dulci;
                        
                     
                           —
                        
                        
                           practic fără dăunători;
                        
                     
                           —
                        
                        
                           practic fără daune cauzate de dăunători;
                        
                     
                           —
                        
                        
                           fără umezeală externă anormală;
                        
                     
                           —
                        
                        
                           fără miros și/sau gust străin.
                        
                     
         
               (ii)
            
            
               boabele trebuie să fie:
               
                           —
                        
                        
                           proaspete;
                        
                     
                           —
                        
                        
                           sănătoase: se exclud produsele afectate de putregai sau deteriorări care le fac improprii consumului;
                        
                     
                           —
                        
                        
                           practic fără dăunători;
                        
                     
                           —
                        
                        
                           practic fără daune cauzate de dăunători;
                        
                     
                           —
                        
                        
                           fără miros și/sau gust străin;
                        
                     
                           —
                        
                        
                           dezvoltate normal în cazul mazării boabe.
                        
                     Gradul de dezvoltare și starea mazării trebuie să fie astfel încât aceasta să poată:
               
                           —
                        
                        
                           rezista la transport și manipulare și
                        
                     
                           —
                        
                        
                           ajunge în stare satisfăcătoare la locul destinației.
                        
                     
         B.   Clasificare
   Mazărea se clasifică în două clase definite în cele ce urmează:
   
               (i)
            
            
               
                  Clasa I
               
               Mazărea din această clasă trebuie să fie de bună calitate. Trebuie să fie caracteristică soiului și/sau tipului comercial.
               Păstăile trebuie să fie:
               
                           —
                        
                        
                           proaspete și turgescente;
                        
                     
                           —
                        
                        
                           fără deteriorări cauzate de grindină;
                        
                     
                           —
                        
                        
                           fără daune cauzate de secetă.
                        
                     La mazărea boabe:
               
                           —
                        
                        
                           păstăile trebuie să fie:
                           
                                       —
                                    
                                    
                                       cu pedunculii atașați;
                                    
                                 
                                       —
                                    
                                    
                                       bine umplute, să conțină cel puțin cinci boabe;
                                    
                                 
                     
                           —
                        
                        
                           boabele trebuie să fie:
                           
                                       —
                                    
                                    
                                       bine formate;
                                    
                                 
                                       —
                                    
                                    
                                       fragede;
                                    
                                 
                                       —
                                    
                                    
                                       suculente și suficient de tari, de exemplu, atunci când sunt strivite între două degete, să se turtească fără a se dezintegra;
                                    
                                 
                                       —
                                    
                                    
                                       dezvoltate cel puțin până la jumătate din mărimea normală, dar nu dezvoltate complet;
                                    
                                 
                                       —
                                    
                                    
                                       nefăinoase;
                                    
                                 
                                       —
                                    
                                    
                                       nedeteriorate, cu pielița fără crăpături;
                                    
                                 
                     
                           —
                        
                        
                           cu toate acestea, se admit următoarele defecte minore ale păstăii, sub rezerva ca acestea să nu afecteze aspectul general al produsului, calitatea, calitatea de păstrare și prezentarea în ambalaj:
                           
                                       —
                                    
                                    
                                       defecte foarte mici ale pieliței, leziuni, vătămări;
                                    
                                 
                                       —
                                    
                                    
                                       defecte foarte mici ale formei;
                                    
                                 
                                       —
                                    
                                    
                                       defecte foarte mici ale coloritului.
                                    
                                 
                     La mazărea păstăi și mazărea dulce:
               
                           —
                        
                        
                           boabele trebuie să fie mici și subdezvoltate;
                        
                     
                           —
                        
                        
                           cu toate acestea, pot fi permise următoarele defecte minore ale păstăii, cu condiția ca acestea să nu afecteze aspectul general al produsului, calitatea, calitatea conservării și prezentarea în ambalaj:
                           
                                       —
                                    
                                    
                                       foarte mici defecte ale pieliței, zgârieturi, leziuni;
                                    
                                 
                                       —
                                    
                                    
                                       foarte mici defecte de formă;
                                    
                                 
                                       —
                                    
                                    
                                       foarte mici defecte de culoare.
                                    
                                 
                     
         
               (ii)
            
            
               
                  Clasa II
               
               Această clasă include mazărea care nu se încadrează în clasa I, dar satisface cerințele minime specificate anterior:
               La mazărea boabe:
               
                           —
                        
                        
                           păstăile trebuie să conțină cel puțin trei boabe;
                        
                     
                           —
                        
                        
                           poate fi mai coaptă decât cea din clasa I, dar se exclude mazărea prea coaptă;
                        
                     
                           —
                        
                        
                           se admit următoarele defecte sub rezerva ca mazărea să-și mențină caracteristicile esențiale în ceea ce privește calitatea, calitatea conservării și prezentarea:
                           
                                       —
                                    
                                    
                                       defecte ale păstăilor:
                                       
                                                   —
                                                
                                                
                                                   defecte ale pieliței, leziuni și vătămări, sub rezerva ca acestea să nu fie evolutive, și fără riscul afectării boabelor;
                                                
                                             
                                                   —
                                                
                                                
                                                   defecte de formă;
                                                
                                             
                                                   —
                                                
                                                
                                                   defecte de culoare;
                                                
                                             
                                                   —
                                                
                                                
                                                   o oarecare pierdere a prospețimii, cu toate că păstăile ofilite sunt excluse;
                                                
                                             
                                 
                                       —
                                    
                                    
                                       defecte ale boabelor:
                                       
                                                   —
                                                
                                                
                                                   mici defecte ale formei;
                                                
                                             
                                                   —
                                                
                                                
                                                   mici defecte ale coloritului;
                                                
                                             
                                                   —
                                                
                                                
                                                   boabele pot fi puțin mai tari;
                                                
                                             
                                                   —
                                                
                                                
                                                   boabele pot fi ușor deteriorate.
                                                
                                             
                                 
                     La mazărea păstăi și mazărea dulce:
               
                           —
                        
                        
                           în cazul în care există, boabele pot fi ușor mai dezvoltate decât cele din clasa I;
                        
                     
                           —
                        
                        
                           cu toate acestea, se admit următoarele defecte ale păstăii, sub rezerva ca acestea să păstreze caracteristicile esențiale în ceea ce privește calitatea, calitatea conservării și prezentarea:
                           
                                       —
                                    
                                    
                                       mici defecte ale pieliței, leziuni, vătămări;
                                    
                                 
                                       —
                                    
                                    
                                       mici defecte ale formei, inclusiv cele datorate formării boabelor;
                                    
                                 
                                       —
                                    
                                    
                                       mici defecte ale coloritului;
                                    
                                 
                                       —
                                    
                                    
                                       o oarecare pierdere a prospețimii, cu excepția păstăilor ofilite și incolore.
                                    
                                 
                     
         III.   DISPOZIȚII PRIVIND SORTAREA DUPĂ MĂRIME:
   În cazul mazării, mărimea nu este obligatorie.
   IV.   DISPOZIȚII PRIVIND TOLERANȚELE
   Toleranțele calitative sunt permise în fiecare pachet, în cazul produselor care nu satisfac cerințele clasei indicate.
   
               (i)
            
            
               
                  Clasa I
               
               10 % din greutatea mazării care nu satisface cerințele clasei, dar le îndeplinește pe cele ale clasei II sau care se încadrează, în mod excepțional, în toleranțele pentru clasa respectivă.
            
         
               (ii)
            
            
               
                  Clasa II
               
               10 % din greutatea mazării care nu satisface nici cerințele clasei și nici cerințele minime, cu excepția produselor afectate de putregai, boli evolutive sau alte deteriorări, care le fac improprii consumului.
            
         V.   DISPOZIȚII PRIVIND PREZENTAREA
   A.   Uniformitate
   Fiecare pachet trebuie să aibă un conținut uniform și să cuprindă numai mazăre de aceeași origine, din același soi, de același tip comercial și aceeași calitate.
   Partea vizibilă a conținutului pachetului trebuie să fie reprezentativă pentru întregul conținut.
   B.   Ambalare
   Mazărea se ambalează astfel încât produsul să fie protejat în mod adecvat.
   Materialele utilizate în interiorul pachetului trebuie să fie noi, curate și de o calitate care să evite vătămarea externă sau internă a produsului. Utilizarea materialelor, în special hârtie sau timbre, imprimate cu specificații comerciale, este permisă sub rezerva ca imprimarea sau etichetarea să fie făcută cu cerneală sau adezivi netoxici.
   Pachetele nu trebuie să conțină materii străine.
   VI.   DISPOZIȚII PRIVIND MARCAREA
   Fiecare pachet trebuie să cuprindă următoarele informații, în litere grupate de aceeași parte, și marcate lizibil și indelebil și vizibile din exterior:
   (A)   Identificare
   Ambalatorul și/sau expeditorul: numele și adresa sau codul de identificare eliberat sau recunoscut oficial. Cu toate acestea, în cazul în care se utilizează un cod de identificare, în imediata apropiere a acestuia trebuie să se menționeze referința „ambalator și/sau expeditor” (sau abrevierile echivalente).
   (B)   Natura produsului
   
               —
            
            
               „mazăre boabe”, „mazăre păstăi”, „mazăre dulce” sau denumirile echivalente, în cazul în care conținutul nu este vizibil din exterior;
            
         
               —
            
            
               „curățată”, „cu vârfurile și cozile tăiate” sau alte indicații, pentru mazărea păstăi sau mazărea dulce de la care s-au înlăturat pedunculii și/sau capătul cu inflorescență, după caz.
            
         (C)   Originea produsului
   
               —
            
            
               Țara de origine și, facultativ, zona de producție sau denumirea localității la nivel național, regional sau local.
            
         (D)   Specificații comerciale
   
               —
            
            
               clasa.
            
         (E)   Marca oficială de control (facultativ)